11 Ntangu Yezu manisaka kupesa bantuma na balongoki na yandi 12, yandi katukaka pana sambu na kukwenda kulonga mpi kusamuna na bambanza na bo.+2 Kansi, ntangu Yoane waka na boloko+ mambu ya me tala bisalu ya Kristu, yandi tindaka balongoki na yandi+3 sambu bo yula Yezu nde: “Keti nge kele Muntu yina ke kwisa, to keti beto fwete vingila muntu ya nkaka?”+4 Yezu vutudilaka bo nde: “Beno kwenda kuzabisa Yoane mambu yina beno ke wa mpi ke mona:+5 Bifwa-meso ke mona,+ bantu ya makulu-kifu ke tambula, bantu yina kele na maladi ya lepre+ ke kuma bunkete, bifwa-makutu ke wa, bafwa ke futumuka, mpi bo ke zabisa bansukami nsangu ya mbote.+6 Kiese na muntu yina ke mona ve kikuma ya kubula sakuba sambu na mono.”+7 Ntangu balongoki yai vandaka kuvutuka, Yezu yantikaka kutubila bimvuka ya bantu sambu na Yoane nde: “Beno basikaka sambu na kutala inki na ntoto-makanga?+ Lukengi mosi ya ke nikana-nikana na mupepe?+8 Ebuna, beno basikaka sambu na kutala inki? Muntu mosi ya me lwata bilele ya ntalu?* Bantu yina ke lwataka bilele ya ntalu ke vandaka na banzo ya bantotila.9 Kansi, sambu na nki beno basikaka? Sambu na kutala mbikudi? Ya kieleka, mono ke tubila beno nde, yandi me luta nkutu mbikudi.+10 Yai muntu yina bo sonikaka sambu na yandi nde: ‘Tala! Mono ke tinda kinati-nsangu na mono na ntwala na nge,* mpi yandi ta yidika nzila na nge na ntwala na nge!’+11 Ya kieleka mono ke tubila beno nde, na kati ya bantu yina me butukaka na bankento, kele ve ti muntu me luta Yoane Mbotiki na nene, kansi muntu ya fioti na Kimfumu ya zulu kele nene kuluta yandi.+12 Yantika na bilumbu ya Yoane Mbotiki tii bubu yai, Kimfumu ya zulu kele lukanu yina bantu ke nwanaka ngolo na kulungisa mpi bayina ke nwanaka ngolo ke botulaka yo.+13 Sambu bo yonso, Bambikudi ti Nsiku, bikulaka tii na Yoane;+14 mpi kana beno zola kundima yo, yandi kele ‘Eliya yina fwete kwisa.’+15 Bika muntu yina kele ti makutu kuwa.16 “Ti nani mono ta fwanisa ndonga yai ya bantu?+ Yo kele bonso bana ya fioti yina me vanda na bazandu mpi yina ke tuba na ndinga ya ngolo na banduku yina bo ke sakanaka ti bo,17 nde: ‘Beto budilaka beno musembu, kansi beno kinaka ve; beto yimbaka bankunga ya mawa, kansi beno kudibulaka ve na mawa.’18 Mutindu mosi, Yoane kwisaka, yandi ke dia ve mpi ke nwa ve, kansi bantu ke tuba nde, ‘Yandi kele ti demo.’19 Mwana ya muntu kwisaka, yandi ke dia mpi ke nwa,+ kansi bantu ke tuba nde, ‘Tala! Muntu ya ke diaka mbiki mpi ya ke nwaka vinu mingi, nduku ya bakalaki ya mpaku mpi ya bansumuki.’+ Kansi, mayele ke monanaka ya lunungu na bisalu na yo.”+20 Na nima, yandi yantikaka kunganina bambanza yina yandi salaka bidimbu mingi ya nkumbwa, sambu bo balulaka ve ntima:21 “Mawa na nge, Korazini! Mawa na nge, Betsaida! sambu kana bidimbu ya nkumbwa yina salamaka na beno salamaka na Tire mpi na Sidoni, bo zolaka tuka ntama kulwata basaki mpi kuvanda na putulu ya tiya+ sambu na kusonga nde bo me balula ntima.22 Yo yina, mono ke tubila beno nde, na Kilumbu ya Kusambisa, yo ta vanda pete mingi sambu na Tire mpi Sidoni kuluta sambu na beno.+23 Mpi nge, Kapernaumi,+ keti mbala ya nkaka bo ta tombula nge tii na zulu? Nge ta kulumuka tii na Maziamu*+ sambu kana bidimbu ya nkumbwa yina salamaka na nge salamaka na Sodome, yo zolaka kuvanda kaka tii bubu yai.24 Kansi, mono ke tubila beno nde, na Kilumbu ya Kusambisa, yo ta vanda pete mingi sambu na insi ya Sodome kuluta sambu na nge.”+25 Na ntangu yina, Yezu tubaka nde: “Tata, Mfumu ya zulu ti ya ntoto, mono ke kumisa nge na ntwala ya bantu sambu nge me bumbaka mambu yai na bantu ya mayele ti ya ngangu mpi nge me monisaka yo na bana ya fioti.+26 Ee, Tata, sambu nge ndimaka nde yo vanda mutindu yai.27 Tata na mono me pesaka mono bima yonso,+ mpi ata muntu mosi ve kuzaba Mwana mbote-mbote katula kaka Tata;+ ata muntu mosi mpi ve kuzaba Tata mbote-mbote katula kaka Mwana mpi konso muntu yina Mwana ke zola kumonisa yandi Tata.+28 Beno kwisa na mono, beno yonso ya ke mona mpasi mpi ya ke nata kilo ya mingi, ebuna mono ta pesa beno kikesa.29 Beno baka vangu na mono na mapeka na beno, mpi beno longuka na mono, sambu mono kele mawete mpi ya kudikulumusa na ntima,+ ebuna beno ta baka kikesa sambu na beno mosi.*30 Sambu vangu na mono kele mpasi ve na kunata mpi kizitu na mono kele kilo ve.”
kon_Latn